joelniklaus/EU_Wikipedias huggingface dataset:
Gustaf Hjärne

Gustaf Hjärne (17. syyskuuta 1768 Tukholma – 26. syyskuuta 1845 Helsinki) oli suomalainen vapaaherra, sotilas ja virkamies, uransa huipulla senaatin talousosaston varapuheenjohtaja. Ruotsin armeijan tykistössä sotilasuransa aloittanut Hjärne oli Suomen sodan aikaan majurina hoitamassa Viaporin ammusvarastoa. Hjärnen väitettiin edistäneen jo laajalle levinnyttä tappiomielialaa ja harhaanjohtaneen linnoituksen komendanttia Carl Olof Cronstedtia pessimistisellä raportillaan ruutivaraston riittävyydestä. Koska linnoituksen antautumista pidettiin häpeällisenä, Hjärnen sotilaallisista kyvyistä esitettiin epäilyjä ja jotkut leimasivat hänet jopa "pääsyylliseksi" antautumiseen. Venäjän alaisuudessa Hjärne vaihtoikin sotilasuran virkamiesuraan junaillessaan itselleen Suomen tullilaitoksen ylijohtajan paikan 1812 ohi pätevämpien hakijoiden. Sen jälkeen hän toimi Uudenmaan ja Hämeen läänin maaherrana 1816–1828, senaatin talousosaston jäsenenä ja kirkollistoimituskunnan johtajana 1831–1833 ja lopuksi koko talousosaston varapuheenjohtajana 1833–1841. Jäädessään eläkkeelle hänet korotettiin vapaaherraksi.

Lähteet 

 

Suomalaiset senaattorit
Ruotsalaiset sotilaat
Suomalaiset aateliset
Suomen maaherrat
Vuonna 1768 syntyneet
Vuonna 1845 kuolleet
Devilish Act of Creation

Devilish Act of Creation on puolalaisen death metal -yhtye Thy Diseasen ensimmäinen studioalbumi, joka julkaistiin vuonna 2001.

Kappaleet

Kokoonpano
 Michał ”Psycho” Senajko – laulu
 Yanuary – kitara, bassokitara
 Pepek – kitara
 Marco – bassokitara
 Pinochio – rummut
 Jakub "Cube" Kubica – kosketinsoitin

Vierailijat
 Anna Wojtkowiak – laulu kappaleessa ”Frozen”

Aiheesta muualla
 

Vuoden 2001 esikoisalbumit
Thy Diseasen albumit
Amritsarin verilöyly

Amritsarin verilöyly eli Jallianwala Baghin verilöyly oli brittien suorittama mielenosoituksen väkivaltainen kukistaminen 13. huhtikuuta 1919 Amritsarissa Pohjois-Intiassa. 50 Britannian Intian armeijan sotilasta avasi tulen prikaatikenraali Reginald Dyerin komennosta aseistamattomaan väkijoukkoon, jossa oli miehiä, naisia ja lapsia. Kuolonuhreja oli useita satoja, mahdollisesti jopa tuhat. Tapahtuma lisäsi brittihallinnon arvostelua ja sai Intian itsenäisyysliikkeen voimistamaan toimintaansa.

Tapahtumat
Osa uhreista oli paikalla protestoidakseen Intian brittihallintoa vastaan. Moni oli kuitenkin paikalla punjabilaisen uskonnollisen juhlan vuoksi, eivätkä he tienneet brittien kieltäneen suuret kokoontumiset.

Tapahtumapaikka Jalliananwala Bagh on noin 200 metrin levyinen rajattu alue, josta on vain vähän ulospääsyteitä. Dyerin komentamat sotilaat olivat gurkhia ja sikhejä. Dyer käski sotilaita lataamaan kivääriensä lippaat useaan kertaan, ja heidät määrättiin ampumaan tappaakseen. Ampuminen kesti 10–15 minuuttia, kunnes panokset alkoivat loppua.

Brittien antama virallinen arvio on 379 kuollutta ja 1 100 loukkaantunutta. Lääkäri Smith puhuu 1 526 kaatuneesta ja haavoittuneesta. Intian kansalliskongressi puolestaan ilmoittaa uhreja olleen yli 1 500, josta kuolleita noin tuhat.

Seuraukset
Britit olivat jo alkuvuonna 1919 säätäneet Intiassa lain, jolla rajoitettiin sananvapautta ja intialaisten oikeusturvaa. He olivat myös korottaneet veroja. Verilöyly vahvisti intialaisissa entisestään brittiläisen Intian vastustusta, ja tapahtumaa pidetään merkittävänä sysäyksenä intialaisen itsenäisyysliikkeen syntyyn. Brittihallinnon nähtiin menettäneen maineensa oikeudenmukaisena ja soveliaana. Intialainen runoilija ja nobelisti Rabindranath Tagore luopui ritarinarvostaan, ja itsenäisyysaktivisti Mohandas Gandhi palautti briteiltä saamansa mitalit ja vaati järjestelmän muuttamista. Vaatimuksista seurasi Gandhin johtaman itsenäisyysliikkeen aktiivisen toiminnan kiihtyminen.

Britannian hallitus määräsi Dyerin ennenaikaiselle eläkkeelle, vaikka parlamentin ylähuone seisoikin hänen takanaan.

Lähteet

Joukkosurmat
Intian historia
1919
Cold Skin Obsession

Cold Skin Obsession on puolalaisen death metal -yhtye Thy Diseasen toinen studioalbumi, joka on julkaistu vuonna 2002.

Kappaleet

Kokoonpano
 Michał "Psycho" Senajko – laulu
 Yanuary – kitara
 Marcotic – bassokitara
 Maciej Kowalski – rummut
 Jakub "Cube" Kubica – kosketinsoitin

Aiheesta muualla
 

Thy Diseasen albumit
Vuoden 2002 albumit
Neurotic World of Guilt

Neurotic World of Guilt on Thy Diseasen kolmas studioalbumi, joka julkaistiin vuonna 2004.

Kappaleet

Kokoonpano
 Michał "Psycho" Senajko – laulu
 Yanuary – kitarat
 Marcotic – bassokitara
 Cube – syntetisaattori
 Darkside – rummut

Aiheesta muualla
 

Thy Diseasen albumit
Vuoden 2004 albumit
Rat Age (Sworn Kinds Final Verses)

Rat Age (Sworn Kinds Final Verses) on puolalaisen death metal -yhtye Thy Diseasen neljäs studialbumi, joka julkaistiin vuonna 2006.

Kappaleet

Kokoonpano 
 Psycho – laulu
 Yanuary – kitara, bassokitara
 Cloud – rummut
 Cube – syntetisaattori

Aiheesta muualla 
 

Thy Diseasen albumit
Vuoden 2006 albumit
Varjoina kuljemme kuolleiden maassa

Varjoina kuljemme kuolleiden maassa on Moonsorrow’n kuudes studioalbumi, joka julkaistiin Suomessa 23. helmikuuta 2011. Iso-Britanniassa albumi julkaistiin kahta päivää aikaisemmin 21. helmikuuta sekä muualla Euroopassa 28. helmikuuta 2011.

Albumi on konseptialbumi, jonka tarina on jatkoa yhtyeen edelliselle albumille V: Hävitetty. Albumi nousi Suomen virallisen listan sijalle 7.

Yhtye ilmoitti heinäkuussa 2010 tehneensä kaikessa hiljaisuudessa demon uutta, kuudetta studioalbumia varten. Syyskuun alussa, varsinaisten nauhoitusten alettua yhtye alkoi julkaista tiivistä päiväkirjaa äänityksen ja miksauksen vaiheista. Marraskuussa levy siirtyi jälkituotantoon. Albumin äänimaailma on yhtyeen jäsenten mukaan hidas ja Moonsorrow'n synkin tähän mennessä.

Tammikuun 10. päivä yhtye julkaisi uuden levyn tiedot. Albumin julkaisua juhlistetaan Suomen keikalla 1. huhtikuuta Helsingin Nosturissa.

Yle Radio X3M soitti ensimmäisenä maailmassa Huuto-kappaleen Metalrepubliken-ohjelmassa 10. tammikuuta 2011.

Kappaleet

Kokoonpano 
Yhtye
 Marko Tarvonen – rummut, taustalaulu
 Mitja Harvilahti – kitara, taustalaulu
 Henri Sorvali – kitara, taustalaulu
 Markus Eurén – kosketinsoitin, taustalaulu
 Ville Sorvali – laulu, bassokitara, taustalaulu

Vierailevat muusikot
 Olli Vänskä – viulu
 Matthias Lillmåns – taustalaulu

Tuotanto
 Jukka Varmo – äänittäjä
 Ahti Kortelainen – miksaaja

Arvostelut 
 Desibeli.net: 
 Imperiumi.net: 10–/10
 Kaaoszine.fi: 
 Rumba: 
 Soundi: 
 Sputnikmusic:

Lähteet 

Vuoden 2011 albumit
Moonsorrow’n albumit
Anshur-Za


Anshur-Za on puolalaisen death metal -yhtye Thy Diseasen viides studioalbumi, joka on julkaistu vuonna 2009.

Kappalelista

Bonuskappaleet

Kokoonpano 
 Michał "Psycho" Senajko – laulu
 Yanuary – kitara, bassokitara
 Jakub "Cube" Kubica – kosketinsoitin
 Cloud – rummut

Arvostelut 
 Imperiumi.net: 
 Metal Temple:

Lähteet

Aiheesta muualla 
 

Thy Diseasen albumit
Vuoden 2009 albumit
Remedy (albumi)

Remedy on puolalaisen thrash/death metal -yhtye Spinal Cordin ensimmäinen studioalbumi, joka on julkaistu vuonna 2003.

Kappaleet

Kokoonpano 
 Barney – laulu
 Dino – kitara
 Smoq – kitarat
 Boba – bassokitara
 Basti – rummut

Aiheesta muualla
 

Spinal Cordin albumit
Vuoden 2003 esikoisalbumit
Stigmata of Life

Stigmata of Life on puolalaisen thrash/death metal -yhtye Spinal Cordin toinen studioalbumi, joka on julkaistu vuonna 2004.

Kappalelista

Kokoonpano
 Michał "Barney" Bachrij - laulu
 Krystian "Dino" Wojdas - kitara
 Piotr "Smoq" Smodrzewski - kitara
 Marcin "Novy" Nowak - bassokitara
 Sebastian "Basti" Łuszcek - rummut

Lähteet

Aiheesta muualla
 

Spinal Cordin albumit
Vuoden 2004 albumit
Darkness (Hell-Bornin albumi)


Darkness on puolalaisen black/death metal -yhtye Hell-Bornin viides studioalbumi, joka julkaistiin vuonna 2008.

Kappaleet

Kokoonpano 
 Baal Ravenlock – laulu, basso
 Les – kitara  
 Paul – rummut
 Dino – sessiokitara

Arvostelut 
 Rockmetal.pl: 7/10

Lähteet

Aiheesta muualla 
 

Hell-Bornin albumit
Vuoden 2008 albumit
Urmian lentoasema

Urmian lentoasema  on lentoasema Urmian kaupungin lähellä, Iranissa. Lentoasemalla on yksi yli kolmen kilometrin mittainen asfalttipäällysteinen kiitotie. Lentoasemalta operoi lentoja kaksi yhtiötä.

Vuonna 2011 lentoaseman lähistöllä tapahtui vakava lento-onnettomuus, kun Iran Airin Boeing 727-286Adv tuhoutui ylösvedon jälkeisessä maahansyöksyssä.

Lentoyhtiöt ja kohteet

Lähteet

Aiheesta muualla 
 World Aero Data - OMH; OITR

Iranin lentoasemat
Jarkko Jussila

Jarkko Jussila (s. 28. kesäkuuta 1979) on suomalainen potkunyrkkeilijä. Jussila voitti WAKO-Pro:n maailmanmestaruuden Fight Festival 33 -tapahtumassa Helsingissä 5.10.2013. Potkunyrkkeilyn lisäksi hän otteli myös ammattinyrkkeilyssä. Jussila toimi Wasa Fightsportin päävalmentajana.

Ottelulista 
Amatööripotkunyrkkeily: 78-19-1 
Ammattilaispotkunyrkkeily: 15-5-1 
Amatöörinyrkkeily: 17-14-0 
Ammattilaisnyrkkeily: 6-4-0

Saavutukset 

 Nyrkkeilyn Suomen Mestari 2009
 Kahdeksan Suomen Mestaruutta potkunyrkkeilyssä
 Vuoden potkunyrkkeilijä 2010
 Vuoden potkunyrkkeilyvalmentaja 2010
 EM-pronssi 2008
 MM-pronssi 2009
 EM-hopea 2010
MM-pronssi 2011
 SportAccord Combat Games pronssi 2010
 WKC Intercontinental Mestaruus 2010
 WAKO-PRO Euroopan Mestaruus 2010 -64,5kg
 WAKO-PRO Maailman Mestaruus 2013 -66,8kg
 WKF Maailman Mestaruus 2013 -64,5kg
 WKF Maailman Mestaruus 2014 -62,3kg

 World Cup I Brasilia 2010
 World Cup I Itävalta 2010
 World Cup I Italia 2009 ja 2011
 World Cup I Unkari 2009 ja 2011
 CzechOpen I
 BihacOpen I
 SkandinavianOpen I
 EstOpen I
 LatviaOpen I
 Adidas Kickboxing Cup I
 PosavjeOpen I
 NordicOpen I
 AustrianClassics I

Lähde:

Lähteet 

Suomalaiset potkunyrkkeilijät
Vuonna 1979 syntyneet
Elävät henkilöt
Hold It Against Me

"Hold It Against Me" on Britney Spearsin ensimmäinen single hänen seitsemänneltä studioalbumiltaan Femme Fatale. Kappale julkaistiin 11. tammikuuta 2011. Kappaleen on tuottanut Dr. Luke ja Max Martin. Kappale debytoi Billboard Hot 100 -listan ykkösenä Yhdysvalloissa. Kappaleen musiikkivideo sai ensi-iltansa 17. helmikuuta 2011.

Kappaleet  
Digitaalinen
 

UK Digital download / CD Single
 
 

Digital Remixes EP

Listasijoitukset

Lähteet

Vuoden 2011 kappaleet
Britney Spearsin kappaleet
Suomen singlelistan ykköset
Ole Buttermilk Sky

”Ole Buttermilk Sky” on Hoagy Carmichaelin säveltämä ja Jack Brooksin sanoittama musiikkikappale vuoden 1946 elokuvasta Liekehtivä erämaa.

Vaikka kappaleesta ei kuulla elokuvassa kuin neljä tahtia, se oli ehdolla vuoden 1947 parhaan laulun Oscar-palkinnon saajaksi. Palkinnon voitti kuitenkin Harry Warrenin ja Johnny Mercerin kappale ”On the Atchison, Topeka and the Santa Fe” elokuvasta Juna kulkee länteen.

Carmichael soitti itse pianoa kappaleen jazz-pop-tyylisessä alkuperäisessä levytyksessä. Nauhoitus nousi Yhdysvaltojen listalla toiselle sijalle vuonna 1946. Kappaleen on myöhemmin nauhoittanut muun muassa Skip Heller vuoden 1998 albumillaan St. Christopher’s Arms.

Lähteet 

Vuoden 1946 kappaleet
Hoagy Carmichaelin säveltämät kappaleet
Maire Lindholm

Maire Lindholm (s. 1930 Janakkala) on suomalainen jousiampuja ja maailmanmestari.

Vuoden 1963 MM-kilpailuissa Lindholm sijoittui henkilökohtaisessa kilpailussa viidenneksi ja sai joukkuekilpailussa hopeaa. Vuonna 1965 Lindholm voitti naisten yksilökilpailun maailmanmestaruuden Västeråsissa 1965 tuloksella 2 214, jolla hän voitti toiseksi sijoittuneen eteläafrikkalaisen Ann Schlebuschin kymmenellä pisteellä. Joukkuekilpailussa Suomi (6 340) otti hopeaa Yhdysvaltojen (6 358) jälkeen. Lindholm valittiin vuonna 1965 Vuoden urheilija -äänestyksessä vuoden naisurheilijaksi.

Pohjoismaiden-mestaruuskilpailuissa Lindholm voitti kultaa yksilö- sekä joukkuekilpailussa vuonna 1966. Suomen-mestaruuden hän voitti vuosina 1965, 1966 ja 1971. Vuonna 2006 Lindholmille myönnettiin Pro Urheilu -palkinto.

Lähteet 
 
 
 Pro Urheilu -tunnustuspalkinto kymmenelle urheilijalle Yle Urheilu 18.12.2006.

Viitteet 

Suomalaiset jousiampujat
Vuonna 1930 syntyneet
Elävät henkilöt
Vastakulttuuri

Vastakulttuuri on kulttuurin muoto, joka on tietoisesti etäännytetty vallitsevasta kulttuurista. Käsitteen kehittäjä on kulttuurihistorioitsija Theodore Roszak, joka teoksessaan The Making of a Counter Culture (1968) tiivisti ajatuksen, jota olivat käsitelleet myös Herbert Marcuse, Norman Brown, Allen Ginsberg ja Alan Watts.

Vastakulttuuriksi kutsutaan yleensä jotain ryhmää tai liikettä, joka vastustaa yhteiskunnassa vallitsevaa kulttuuria tai hylkää sen täysin. Vastakulttuurit ovat usein poliittisesti aktiivisia ja pyrkivät vaikuttamaan yhteiskunnalliseen kehitykseen tarjoamalla vaihtoehtoisia tapoja elää ja ajatella. Tämä vastaa Rozakin alkuperäistä ajatusta, että nuorison olisi luotava uusi, luovan ŝamanistinen pienyhteisöihin perustuva kulttuuri, kuten hippiliike. Comics Codea pilkannutta  underground-sarjakuvaa, joka syntyi Yhdysvalloissa vuonna 1967, voi pitää esimerkkinä vastakulttuurista. Vastakulttuurin tarkka määritteleminen on kuitenkin vaikeaa. Vastakulttuuriin rinnastuvia ilmiöitä on ollut aikaisemminkin, kuten luostarilaitos, pietismi tai terrorismi.

Yhteisöitä 
Ekokylissä asuvat pyrkivät elämään luonnonmukaisesti ja usein asumiseen erilaisia sosiaalisia tavoitteita. Kaupunkiaktivismissa pyritään taas luomaan yhteisöllisiä tiloja ja vaihtoehtoisia toimintatapoja kaupunkiin. Esimerkiksi Helsingissä toimiva yhteisöllinen Sompasauna on kaikille avoin ja ilmainen sauna, kun taas Helsingin pyöräpajalla voi korjata oman pyöränsä.

Elämäntapoja 
Vegaanit pyrkivät välttämään kaikkea eläinten hyväksikäyttöä ja riistoa kieltäytymällä tuotteista, joissa on eläinperäisiä ainesosia.

Katso myös 
Anarkismi

Lähteet 

Alakulttuurit
The End of Life


The End of Life on puolalaisen goottimetalli-yhtye UnSunin ensimmäinen studioalbumi, joka on julkaistu vuonna 2008.

Kappaleet

Kokoonpano 
 Aya – laulu
 Mauser – kitarat
 Heinrich – basso
 Vaaver – rummut

Arvostelut 
 Allmusic: 
 Imperiumi.net: 
 Soundi:

Lähteet

Aiheesta muualla 
 

Vuoden 2008 esikoisalbumit
UnSunin albumit
Clinic for Dolls


Clinic for Dolls on puolalaisen goottimetalli-yhtye UnSunin toinen studioalbumi, joka on julkaistu vuonna 2010.

Kappaleet

Kokoonpano 
 Aya – laulu
 Mauser – kitarat
 Heinrich – basso
 Vaaver – rummut

Arvostelut 
 Imperiumi.net: 
 Metal Temple:

Lähteet

Aiheesta muualla 
 

UnSunin albumit
Vuoden 2010 albumit
Groza

Groza (suom. kauhu) on puolalaisen black metal -yhtye Mgłan ensimmäinen studioalbumi, joka on julkaistu vuonna 2008. Albumista on julkaistu myös rajoitettu 500:n kappaleen vinyylipainos.

Kappalelista

Kokoonpano
 Mikołaj "M." Żentara – kitara, bassokitara, laulu
 Darkside – rummut

Aiheesta muualla
 

Vuoden 2008 esikoisalbumit
Mgłan albumit
Further Down the Nest

Further Down the Nest on puolalaisen black metal -yhtye Mgłan EP-levy, joka on julkaistu vuonna 2007.

Kappalelista

Kokoonpano
 Mikołaj "M." Żentara – kitara, bassokitara, laulu
 Darkside – rummut

Aiheesta muualla
 

Vuoden 2007 EP:t
Mgłan albumit
Mdłości

Mdłości (suom. Pahoinvointi) on puolalaisen black metal -yhtye Mgłan EP-levy, joka on julkaistu vuonna 2006. Albumi on rajoitettu 500:n 7" painokseen.

Kappaleet

Kokoonpano
 Mikołaj "M." Żentara – kitara, bassokitara, laulu
 Daren – rummut

Aiheesta muualla
 

Vuoden 2006 EP:t
Mgłan albumit
Presence (Mgłan albumi)

Presence on puolalaisen black metal -yhtye Mgłan EP-levy, joka on julkaistu vuonna 2006.

Kappaleet

Kokoonpano
 Mikołaj "M." Żentara – kitara, bassokitara, laulu
 Daren – rummut

Aiheesta muualla
 

Vuoden 2006 EP:t
Mgłan albumit
Crushing the Holy Trinity (Holy Spirit)

Crushing the Holy Trinity (Holy Spirit) on puolalaisen black metal -yhtye Mgłan ja suomalaisen black metal -yhtye Exordiumin split-albumi, joka on julkaistu vuonna 2005.

Kappalelista
Mgła

Exordium

Lähteet

Aiheesta muualla
 

Mgłan albumit
Vuoden 2005 split-albumit
Steel Fist

Steel Fist on puolalaisen heavy metal -yhtye Panzer X:n EP-levy, joka on julkaistu vuonna 2006.

Kappalelista

Kokoonpano
 Grzegorz Kupczyk – laulu
 Peter – rytmikitara
 Marek Pająk – soolokitara
 "Mr. X" – bassokitara
 Vitek – rummut

Aiheesta muualla
 

Vuoden 2006 EP:t
Puolalaiset metallialbumit
Tomáš Tatar

Tomáš Tatar (s. 1. joulukuuta 1990 Ilava, Tšekkoslovakia) on slovakialainen jääkiekkoilija, joka pelaa NHL-joukkue New Jersey Devilsissa. Tatar on Detroit Red Wingsin 3. Kierroksen 60. Varaus NHL:n varaustilaisuudessa 2009. Pienehkön Tatarin vahvuudet ovat hyökkäyspelissä.

Ura
Tatar aloitti jääkiekon HK Dubnican joukkueessa. Hän siirtyi sieltä 17-vuotiaana kaudeksi 2007–2008 HK Dukla Trenčín A-nuoriin. Tatar voitti tehoilla 41+35=76 Slovakian A-nuorten runkosarjan piste- ja maalipörssin. Hän siirtyi kaudeksi 2008–2009 pelaamaan HKm Zvolenin joukkueeseen ja tulokaskausi Slovakian Extraliigassa toi 48 runkosarjaottelussa tehot 7+8=15. 

Detroit Red Wings varasi Tatarin 60. pelaajana kesällä 2009. Hän oli varaustilaisuuden toisena varattu slovakialaispelaaja Richard Pánikin jälkeen. Samana kesänä Tatarin varasi myös KHL-joukkue SKA Pietari ensimmäisellä kierroksella 15. pelaajana sekä OHL-joukkue Kitchener Rangers kuudentena pelaajana CHL:n varaustilaisuudessa. Elokuussa 2010 Rangers kuitenkin kauppasi hänen oikeudet Plymouth Whalersille, mutta Tatar teki kolmivuotisen tulokassopimuksen Red Wingsin kanssa ja siirtyi jo ennen ensimmäistäkään OHL-ottelua AHL-joukkue Grand Rapids Griffinsiin syyskuussa. Hän pelasi siellä koko kauden ja teki 58 runkosarjaottelussa tehot 16+16=32.

Tatar teki NHL-debyyttinsä kaudella 2010–2011. Hän pelasi ensimmäisen NHL-ottelunsa 31. joulukuuta 2010 New York Islandersia vastaan ja teki debyytissään myös maalin Dwayne Rolosonin taakse. Yhteensä Tatar pelasi kauden aikana yhdeksän NHL-ottelua. AHL:n puolella hän teki 70 runkosarjaottelussa tehot 24+33=57, joilla Tatar oli Griffinsin toiseksi paras pistemies Ilari Filppulan jälkeen sekä Francis Parén kanssa joukkueen toiseksi paras maalintekijä Jamie Tardifin jälkeen.

Siirtotakarajalla helmikuussa 2018 Tatar siirtyi laajennusjoukkue Vegas Golden Knightsiin kolmea varausvuoroa vastaan. 

Syyskuussa 2018 Tatar siirtyi Montreal Canadiensiin osana kauppaa, jossa Max Pacioretty siirtyi Vegasiin vaihdossa Tatariin, Nick Suzukiin ja toisen kierroksen varausvuoroon 2019.

Elokuussa 2020 Tatar teki vapaana agenttina New Jersey Devilsin kanssa kaksivuotisen ja yhteensä yhdeksän miljoonan dollarin arvoisen sopimuksen.

Maajoukkue

Tatar pelasi alle 20-vuotiaiden MM-kilpailuissa vuosina 2009 ja 2010. Hän oli vuoden 2009 turnauksessa tehoilla 7+4=11 neljänneksi paras pistemies Venäjän Nikita Filatovin ja Yhdysvaltain Jordan Schroederin kanssa sekä kolmanneksi paras maalintekijä.

Tatar pelasi vuonna 2010 myös miesten MM-kilpailuissa 19-vuotiaana. Hän teki turnauksessa kaksi maalia. Vuoden 2012 MM-kilpailuissa Tatar voitti hopeaa.

Tilastot

Lähteet

Viitteet

Slovakialaiset jääkiekkoilijat
New Jersey Devilsin pelaajat
Detroit Red Wingsin varaamat pelaajat
Vuonna 1990 syntyneet
Elävät henkilöt
Nyholm

Nyholm on muun muassa seuraavien henkilöiden sukunimi:

Abel Nyholm (1845–1907), suomalainen kirkkoherra, valtiopäivämies ja suomentaja
Erik S. Nyholm (s. 1929), suomalainen suurpetojen tutkija ja eräkirjailija
Eugén Nyholm (1851–1901), suomalainen kirkkoherra
Gustaf Nyholm (1820–1879), suomalainen kirkkoherra ja ennustusten laatija
Gustaf Nyholm (1898–1946), suomalainen kuvanveistäjä ja pienoisveistosten suunnittelija
Helinä Häkkänen-Nyholm (s. 1971), suomalainen oikeus- ja kriminaalipsykologian dosentti
Johan Nyholm (1881–1935), suomalainen soutaja
Karl Nyholm (1879–1955), suomalainen taidemaalari
Kurt Nyholm (1932–1996), kielitieteilijä ja professori, Åbo Akademin rehtori 1975–1978
Ragnhild Nyholm (1902–1994), suomalainen näyttelijä ja malli, Miss Suomi 1930 tai 1931
Robert Nyholm (s. 1988), suomalainen jääkiekkoilija
Tuomas Nyholm (s. 1976), suomalainen toimittaja.
Robert Hermanson

Robert Fredrik Hermanson (2. helmikuuta 1846 Oulu – 10. joulukuuta 1928 Helsinki) oli suomalainen oikeusoppinut ja valtiopäivämies.

Henkilöhistoria
Hermanson nimitettiin Keisarillisen Aleksanterin yliopiston valtio-oikeuden professoriksi 1884 Leo Mechelinin siirryttyä senaattiin. Autonomian ajan lopulla hän puolusti Suomen perustuslaillista erityisasemaa Venäjän valtakunnassa valtiosääntöopillisilla argumenteilla ja julkaisi ahkerasti kirjoituksia aiheesta. Oikeustieteilijänä hän kannatti myös lakipositivismia. Hermanson osallistui pappissäädyssä valtiopäiville 1897, 1899, 1900, 1904 ja 1905. Hän johti vuoden 1899 valtiopäivillä lakivaliokuntaa ja vuoden 1905 valtiopäivillä perustuslakivaliokuntaa. Hermanson oli myös jäsen useissa maan oikeudellista asemaa käsitelleissä komiteoissa ja hänen uransa huipennukseksi muodostui eduskuntauudistuksen suunnitelleen komitean johtaminen 1905–1906. Hermanson itse tosin vastusti komiteassa eduskunnan yksikamarisuutta sekä naisten äänioikeutta, josta hän ainoana jäsenenä myös jätti vastalauseen komitean mietintöön. Hän jatkoi alansa arvostetuimpiin kuuluvana asiantuntijana vielä itsenäisessä Suomessa.

Teokset 
 Om lagstiftingen, dess begrepp och förhållande till öfriga statliga funktioner. Helsingfors: Frenckell, 1881.
 Om Finlands ständer, deras förhållande till monarken och till folket. Helsingfors: Frenckell, 1884.
 Finlands statsrättsliga ställning. Helsingfors: Edlund, 1892.
 Bemötande i frågan om Finlands statsrättsliga ställning. Helsingfors: Edlund, 1894.
 Till förklaring och försvar i frågan om Finlands ställning. Helsingfors: Söderström, 1909.
 Svensk konungamakt, parlamentariskt styrelsesätt och folkviljan. Helsingfors: Söderström, 1915.
 Det rätta och dess samband med religiösa sanningar. Stockholm: Svenska kyrkans Diakonistyrelse, 1919.
 I Ålandsfrågan. Helsingfors, 1920.

Lähteet

Viitteet

Suomalaiset juristit
Suomalaiset oikeustieteilijät
Suomalaiset tietokirjailijat
Keisarillisen Aleksanterin-Yliopiston professorit
Suomalaiset professorit
Suomen suuriruhtinaskunnan pappissäädyn valtiopäivämiehet
Vuonna 1846 syntyneet
Vuonna 1928 kuolleet
Polskie Koleje Państwowe

Polskie Koleje Państwowe SA (PKP SA) eli Puolan valtionrautatiet on Puolan kansallinen  rautatieyhtiö. PKP SA on itse asiassa PKP Group -nimisen yritysryppään emoyhtiö. Yritysrakenne muodostettiin 2001 laajemman, miltei samannimisen Puolan valtion rautatieyhtiön pohjalta; muutoksessa toteutettiin Euroopan unionin direktiivien vaatima ratahallinnon ja rautatieoperaattorin erottaminen toisistaan.

PKP Groupin kotipaikka on Varsova. Yhtiörypäs on Puolan merkittävimpiä työnantajia (noin 125 tuhatta työntekijää 2007) ja samalla Euroopan 4. suurin rautatieyhtiö.

Yhtiörakenne 
Emoyhtiö PKP SA:n alaisuudessa PKP Groupissa toimivat seuraavat yhtiöt:
 kaksi matkustajaliikenneyhtiötä (PKP Intercity S.A., PKP Szybka Kolej Miejska w Trójmieście sp. z o. o.)
 kaksi rahtiyhtiötä (PKP Cargo S.A., PKP Linia Hutnicza Szerokotorowa sp. z o. o.)
 useita rautatien rakenteisiin liittyvää yhtiötä (PKP Polskie Linie Kolejowe S.A., PKP Energetyka sp. z o. o., TK Telekom sp. z o. o., PKP Informatyka sp. z o.o.)
 useita muita rautatieliikennettä palvelevaa yhtiötä: Przedsiębiorstwo Napraw Infrastruktury sp. z o.o.,  WAGREM sp. z o.o., Gorzów Wagony sp. z o.o., CS Szkolenie i Doradztwo sp. z o.o., Natura Tour sp. z o.o., Polskie Koleje Linowe sp. z o.o., Drukarnia Kolejowa Kraków sp. z o.o., Kolejowe Zakłady Łączności sp. z o.o.

Tärkeimpiä rautatieasemia 
PKP Groupin osa, PKP Polskie Linie Kolejowe, vastaa muun muassa rautatieverkon ja rautatieasemien kunnosta. Tärkeimpään A-kategoriaan (yli 2 miljoonaa matkustajaa vuodessa) kuuluvat rautatieasemat:

 Bydgoszcz Główna
 Częstochowa
 Gdańsk Główny
 Gdynia Główna
 Gliwice
 Katowice
 Kraków Główny
 Opole Główne
 Poznań Główny
 Stargard Szczeciński
 Szczecin Główny
 Tczew
 Warszawa Centralna
 Warszawa Śródmieście
 Wrocław Główny

Liityntä naapurimaiden rataverkkoihin 

Puolan valtionrautatiet toimii kansainvälisessä liikenteessä yhteistyössä naapurimaiden kanssa. Keski-Euroopassa raideleveys on yhteensopiva (1 435 mm), mutta Saksaan mentäessä sähköistetyn radan käyttöjännite poikkeaa – uusimmat veturityypit ovat kuitenkin yhteensopivia molempien järjestelmien kanssa eikä aikaisemmin välttämättömiä vaihtoja rajalla enää tarvita. Venäjän Kaliningradiin, Liettuaan, Valko-Venäjälle tai Ukrainaan liikuttaessa telejä ja vetureita joudutaan tyypillisesti vaihtamaan näiden maiden tsaarin ajan Venäjältä periytyvän raideleveyden (1 520 mm) takia. Osa naapurimaiden rautatieyhtiöistä liikennöi Puolaan tai Puolan läpi kulkevia junia:

 Saksa: Deutsche Bahn (DB),
 Tšekki: Tšekin rautatiet, České dráhy (ČD tai CD),
 Slovakia: Slovakian rautatiet (),
 Ukraina: Ukrzaliznytsja () (UZ),
 Valko-Venäjä: Valko-Venäjän rautatiet (Belaruskaja Tšyhunka, БЧ),
 Liettua: Lietuvos Geležinkeliai (LG) eli Liettuan rautatiet ja
 Venäjä: Venäjän rautatiet (),

Lähteet

Aiheesta muualla 

 Puolan rautatiet, reittikarttoja  (pkp.pl)

Puolan rautatieliikenne
Rautatieyhtiöt
3D-TV

3D-TV oli Suomen ensimmäiseksi ainoastaan kolmiulotteista ohjelmaa lähettäväksi aiottu ilmaisjakelukanava. 3D-TV esitti testilähetyksiä helmi-maaliskuussa 2011 osassa maata, antennitalouksissa kanavapaikalla 13. Varsinaiset lähetykset kanavan olisi pitänyt aloittaa syksyllä 2011. 3D-TV:n ohjelmisto koostui testilähetyksissä elokuvista, urheilusta, uutisista, dokumenteista ja lastenohjelmista sekä PC- ja konsolipelimaailmasta.

Sittemmin First 3D-TV on siirtynyt kehittämaan teknologiaa, joka mahdollistaisi laadukkaan 3D-kuvan lähettämisen ja vastaanoton antenni-, satelliitti- ja kaapeliverkoissa.

3D-tekniikka 
3D-TV:n tekniikaksi oli valittu ColorCode-3D, jonka katsomiseen riittää kaksiväriset ColorCode-3D -lasit. ColorCode-tekniikassa vasemmalla silmällä katsotaan oranssinkeltaisen (amber) ja oikealla sinisen suodattimen läpi. Tuloksena on lähes normaalinvärinen kolmiulotteinen kuva

Lähteet 

Suomalaiset televisiokanavat
Anne Karjalainen

Anne Karjalainen (o.s. Nykänen, s. 24. heinäkuuta 1970 Kaarlela) on keravalainen kaupunginvaltuutettu vuodesta 1993 ja kaupunginvaltuuston puheenjohtaja kaudella 2021–2025. Hän on sosialidemokraattisen puolueen jäsen ja Uudenmaan sosialidemokraatit ry:n varapuheenjohtaja. Hän on koulutukseltaan filosofian maisteri ja valmistunut vuonna 1996 Helsingin yliopistosta pääaineenaan matematiikka. Hän oli ehdolla eduskuntavaaleissa 2007 Uudenmaan vaalipiirissä ja sai 1 890 ääntä, mutta ei tullut valituksi. Aluevaaleissa 2022 Karjalainen oli ehdolla Vantaan ja Keravan hyvinvointialueella, ja tuli valituksi aluevaltuustoon 1 283 äänellä.

Vuonna 2009 Karjalainen valittiin Euroopan unionin Alueiden komiteaan ja hänet valittiin jatkamaan Alueiden komiteassa vuosille 2010−2014. Hän kuuluu komitean Talous- ja sosiaalivaliokuntaan, ECOS ja Alueellinen yhteenkuuluvuus valiokuntaan, COTER. Hän kuuluu komitean sosiaalidemokraattiseen PES-ryhmään.

Lähteet

Aiheesta muualla 
 Kotisivut

Suomen Sosialidemokraattisen Puolueen poliitikot
Keravan kaupunginvaltuutetut
Uudenmaan vaalipiiri
Vuonna 1970 syntyneet
Elävät henkilöt
Anger

Anger on puolalaisen death metal -yhtye Devilynin ensimmäinen studioalbumi, joka on julkaistu vuonna 2001.

Kappalelista

Kokoonpano
 Piotr – kitara
 Łukasz "Bony" Lubon – kitara
 Novy – bassokitara
 Kuba – rummut

Lähteet

Aiheesta muualla
 

Vuoden 1996 esikoisalbumit
Devilynin albumit
Reborn in Pain

Reborn in Pain on puolalaisen death metal -yhtye Devilynin toinen studioalbumi, joka on julkaistu vuonna 1998.

Kappalelista

Kokoonpano
 Bony – kitara
 Piotr – kitara
 Novy – bassokitara
 Kuba – rummut

Lähteet

Aiheesta muualla
 

Devilynin albumit
Vuoden 1998 albumit
Artefact (albumi)

Artefact on puolalaisen death metal -yhtye Devilynin kolmas studioalbumi, joka on julkaistu vuonna 2001.

Kappalelista
Kaikki kappaleet sanoittaneet Novy ja Dino.

Kokoonpano
 Novy – bassokitara, laulu
 Łukasz "Bony" Lubon – kitara
 Krystian "Dino" Wojdas – kitara
 Sebastian "Basti" Luszcek – rummut

Lähteet

Aiheesta muualla
 

Devilynin albumit
Vuoden 2001 albumit
Somero (lehti)

Paikallislehti Somero on Somerolla kaksi kertaa viikossa ilmestyvä 1924 perustettu paikallislehti. Lehteä julkaisee Paikallislehti Somero, jonka omistaa Salon Seudun Sanomat. Lehden tarkastettu levikki vuonna 2015 oli 5 013 Lehti ilmestyy myös verkkolehtenä. Julkaisija oli aiemmin Sanomalehti oy Somero. Lehti ilmestyy myös äänilehtenä. Someron ohella lehti leviää osiin Tl Koskea, Kiikalaa, Kuusjokea ja Tammelaa sekä entistä Nummi-Pusulan kunnan aluetta Lohjalla.

Lehden päätoimittaja on ollut vuodesta 2012 Sari Merilä. Aiemmin päätoimittajina ovat toimineet Toivo Soini (1924), Lauri Sariola (1924–1940), Kustaa Hossi (1940–1953), Matti Soini (1953–1983), Teuvo Nurmi (1983–1999), Seppo Kummala (1999–2006) ja Kirsi Seppälä (2006–2012).

Somero-lehden pilapiirtäjänä on toiminut pitkään Heikki Paakkanen, jonka Somero-lehdessä julkaistuja pilapiirroksia on ilmestynyt kirjamuodossa kokoelmina.

Myös sarjakuvan Viivin ja Wagner piirtäjänä tunnetuksi tulleen Jussi "Juba" Tuomolan ensimmäinen julkaistu strippisarjakuva nimeltä Vauhti-Virtanen ilmestyi Somero-lehdessä lyhyen aikaa vuosina 1983–1984. Julkaisukanavan keksi hänen somerolainen mummonsa Aira Tuomola.

Lähteet

Aiheesta muualla

Suomalaiset paikallislehdet
Somero
Aki Ajo

Aki Ajo (s. 11. syyskuuta 1968 Toijala) on entinen suomalainen ratamoottoripyöräilijä ja Ajo Motorsport -tallin tallipäällikkö.

Ajo kilpaili nuoruudessaan motocrossissa, jäärata-ajossa ja ratamoottoripyöräilyssä. Hän voitti lajeissa yhteensä kymmenen SM-kultaa. Ajo sijoittui ratamoottoripyöräilyn EM-sarjassa parhaimmillaan kuudenneksi ja osallistui yhteen MM-sarjan osakilpailuun 1993. Hän lopetti ratamoottoripyöräilyn loukkaannuttuaan vuonna 1996 kilpailussa sattuneessa onnettomuudessa. Loukkaantumisesta toipuessaan hän päätti perustaa oman tallin, Ajo Motorsportin, joka aloitti toimintansa jäärata-ajossa talvella 1997. Kesällä talli siirtyi myös ratamoottoripyöräilyyn, ja MM-sarjaan se liittyi 2001. Ajosta tuli tallin päällikkö. Ajon johdolla tallin kuljettajat voittivat 125-kuutioisten luokan maailmanmestaruuden kausilla 2008 (Mike di Meglio) ja 2010 (Marc Márquez) sekä 2012 (Sandro Cortese) . 

Ajon vanhin poika Niklas Ajo on myös ratamoottoripyöräilijä.

Lähteet 

Suomalaiset ratamoottoripyöräilijät
Vuonna 1968 syntyneet
Elävät henkilöt
Lukkarinen

Lukkarinen on suomalainen sukunimi, joka on muun muassa seuraavilla henkilöillä:

 Hannu Lukkarinen (s. 1949), kuvittaja ja sarjakuvapiirtäjä
 Impi Lukkarinen (1918–2010), poliitikko (SDP, TPSL)
 Irma Lukkarinen (1917–2004), runoilija
 Janita Lukkarinen (1993–2020), televisioesiintyjä
 Jaska Lukkarinen (s. 1982), rumpali ja sovittaja
 Jussi Lukkarinen (1884–1963), kansanperinteen kerääjä ja tutkija
 Mari Lukkarinen, suunnistaja
 Marjut Rolig, o.s. Lukkarinen (s. 1966), kilpahiihtäjä ja olympiavoittaja
 Petri Lukkarinen, ravintoloitsija
 Roosa Lukkarinen (s. 1992), koripalloilija
 Sami Lukkarinen (s. 1976), kuvataiteilija 
 Suvi Lukkarinen, Miss Suomi 1976
 Taavetti Lukkarinen (1884–1916), teloitettu aktivisti
 Tauno Lukkarinen (1913–1989), kirjailija
 Teuvo Lukkarinen, Tepa Lukkarinen (s. 1959), laulaja, lauluntekijä ja kitaristi
 Tuula Lukkarinen (k. 1991), henkirikoksen uhri
XI (albumi)

XI on vuonna 2005 julkaistu puolalaisen death metal -yhtye Devilynin neljäs studioalbumi .

Kappalelista

Kokoonpano 
 Michał Laska – laulu
 Łukasz "Bony" Lubon – kitarat 
 Erian – kitarat  
 Cyprian Konador – bassokitara 
 Domin – rummut

Lähteet

Aiheesta muualla
 

Devilynin albumit
Vuoden 2005 albumit
The Past Against the Future

The Past Against the Future on puolalaisen death metal -yhtye Devilynin kokoelma-albumi, joka on julkaistu vuonna 2003. Albumille on koottu kappaleita yhtyeen kahdelta varhaiselta demolta The Rule ja Promo 2000.

Levyn 11. kappale on nauhoitettu albumin Artefact nauhoituksissa.

Kappalelista

Lähteet

Aiheesta muualla
 

Vuoden 2003 kokoelma-albumit
Devilynin albumit
Amorphous

Amorphous on puolalaisen teknisen death metalin yhtyeen Esqarialin ensimmäinen studioalbumi, joka on julkaistu vuonna 1998.

Kappaleet

Kokoonpano
 Sui – laulu
 Marek Pająk – laulu, kitara
 Dariusz "Vit" Witkowski – kitarat
 Bartosz Wo¼niak "Bart" – rummut
 P. Ludendorf "Lud" – basso

Aiheesta muualla
 

Vuoden 1998 esikoisalbumit
Esqarialin albumit
Jokilaakson sairaala

Jokilaakson sairaala on julkinen aluesairaala, jossa merkittävänä kunnallisten erikoissairaanhoidon ja terveyskeskuspalveluiden tuottajana on 1.9.2010 alkaen toiminut Pihlajalinna Oy:n, Jämsän kaupungin ja Keski-Suomen sairaanhoitopiirin yhdessä omistama Jokilaakson Terveys Oy. Jokilaakson Terveys on ensimmäinen yksityisen ja julkisen tahon yhteenliittymä, joka vastaa laaja-alaisesti kunnallisten erikoissairaanhoidon ja perusterveydenhuollon palveluiden tuottamisesta. 

Palvelutuotannolle asetetut määrä- ja laatutavoitteet toteutuivat jo ensimmäisen toimintavuoden aikana.   Vuoden 2011 alussa julkisuudessa käyty sappileikkauskohukin kuivui kokoon Valviran todetessa Jokilaakson sairaalassa toimitun asianmukaisesti ja ammattitaitoisesti. 

Jämsän kaupunki on todennut myös, että Jokilaakso Terveyden tuottamat kunnalliset palvelut ovat olleet edullisempia kaupungille verrattuna sen omaan tuotantoon.

Lähteet

Suomen sairaalat
Jämsä
Discoveries

Discoveries on puolalaisen teknisen death metalin yhtyeen Esqarialin toinen studioalbumi, joka on julkaistu vuonna 2001.

Kappalelista

Lähteet

Aiheesta muualla
 

Esqarialin albumit
Vuoden 2001 albumit
Inheritance (albumi)

Inheritance on puolalaisen teknisen death metalin yhtyeen Esqarialin kolmas studioalbumi, joka on julkaistu vuonna 2002.

Kappalelista

Kokoonpano
 Marek Pająk – kitarat, laulu
 Bartek Nowak – kitarat, laulu
 Ludosław Przybylski – bassokitara
 Bartosz Woźniak – rummut

Lähteet

Aiheesta muualla
 

Esqarialin albumit
Vuoden 2002 albumit
Burned Ground Strategy


Burned Ground Strategy on puolalaisen teknisen death metalin yhtyeen Esqarialin viides studioalbumi, joka on julkaistu vuonna 2008.

Kappaleet

Aiheesta muualla
 

Esqarialin albumit
Vuoden 2008 albumit
Jamileh Sorouri

Jamileh Sorouri (; s. 8. maaliskuuta 1950, Iran) on iranilainen entinen voimistelija. Hän osallistui Tokion olympialaisiin 1964 vain 14-vuotiaana ja on maansa historian nuorin olympiaurheilija. Sorouri osallistui neljään telinekohtaiseen kilpailuun, joissa hän oli kaikissa sijoilla 81–83, jonka lisäksi hän oli mukana moniottelussa, jossa hän oli kahdeksaskymmenestoinen eli kilpailun toiseksi viimeinen.

Lähteet 

Iranilaiset telinevoimistelijat
Vuonna 1950 syntyneet
Elävät henkilöt
Fjodor Kusmitš

Fjodor Kusmitš (myös Fjodor Tomskilainen, k. 1864)  oli venäläinen ortodoksisen kirkon ohjaajavanhus, joka on julistettu autuaaksi vuonna 1984.

Kusmitšin elämästä ei tiedetä mitään ennen vuotta 1836. Silloin hänet pidätettiin irtolaisena ja lähetettiin Tomskiin. Hän työskenteli tislaamossa viiden vuoden ajan ja kuljeskeli sen jälkeen 15 vuoden ajan. Lopulta  Kusmitš asettui Krasnaja Rechkaan. Hänen hurskautensa ja yksinkertainen elämänsä kiinnittivät ihmisten huomiota. Vuonna 1852 eräs kauppias rakennutti hänelle erakkomajan, ja siellä Kusmitš eli loppuelämänsä. Hän osasi monia kieliä, mutta ei suostunut kertomaan mitään aikaisemmasta elämästään. 

Koska tsaari Aleksanteri I oli kuollut samoihin aikoihin kun Kusmitš löydettiin, hänet yhdistettiin tarinaan, jonka mukaan tsaari olisi lavastanut kuolemansa.

Suomalainen Henrik Wrede kertoi kirjassaan Jokilaivalla ja tarantassissa – matkakuvaus Siperiasta 100 vuoden takaa, että skoptsit antoivat hänelle kuvan jossa luki: "Jumalan suuri palvelija, Fjodor Kozmitš vanhus." Skoptsien mukaan kuva todellisuudessa esitti keisari Aleksanteri I:ä, joka ei ollutkaan kuollut matkoillaan Taganrogissa 1825, niin kuin historia kertoo, vaan hänet olisi karkotettu Siperiaan Tomskiin, kun hän oli luopunut vallasta ja irtautunut kirkosta. Heidän mukaansa hän olisi Tomskissa asunut erään kauppiaan puutarhaan hänelle rakennetussa erakkomajassa, missä olisi elänyt askeettina ja kuollut vasta 1864. Keisarilla oli kuvassa yllään samanlaiset valkeat vaatteet kuin skoptseilla jumalanpalveluksissa.

Lähteet

Viitteet

Aiheesta muualla 

Venäläiset henkilöt
Vuonna 1864 kuolleet
Syntymävuosi tuntematon
Hollolan kotiseutuyhdistys

Hollolan kotiseuduyhdistys ry on 1945 perustettu yhdistys, jonka pääasiallisena tehtävänä on kotiseututyö. Yhdistys ylläpitää kulttuurikohtaita, kuten Hollolan kirkonkylässä Hollolan kunnantupaa, Hollolan kotiseutumuseota ja Hentilän talomuseota . Lisäksi yhdistys harjoittaa kustannustoimintaa julkaisten Hollolan kotiseutukirjat -sarjaa:

I Herrat ja myä
II Talonpojat ja tyä
III Kolmas tolen tekie
IV Juttua tulie ku turki hijast
V Kyl maalima tassii
VI Kello kuus ja puntit tasa
VII Pannaav voihampaat naulaa
VIII Ei ol luulo tielov viärtti
IX Kylhän sit saa kuv vuovaa
X Konstit ne on kum pelaa
XI Hyvin tiet, nin elestäs löylät
XII Ei saa ollal loppasuu maaliman tavaralle
XIII Tehliäm mitä tehliäm, muttei ihlam mahlottomia 
XIV Kyl se käy kun uskuo vaa
XV Sellaisthaan soon tällasen kans
XVI Eletiän ninkuv voilaan, ei ninkun tahlotaa
XVII Joka kauvan eliä, se paljon näkie
XVIII Hollolast ollaaj ja aikoin tullaa
XIX Kyll oj, jos sanotaanki
XX Ei se tahtia haittaa, eikä vauhtia vähennä
XXI Se ol sihin aikaan, kun sika aitaa tek
XXII Jokahiin on oman onnens seppä
XXIII Joutua tekemän pitiä, hyvä tulie ittestiä
XXIV "Tervieks, tervieks", sano Hauhala
XXV Kyl tyä tekijäsän neuvua
XXVI 30.11.2012

Lähteet

Kotiseutuyhdistys
Kotiseutuyhdistykset
Ālborz

Ālborz () on provinssi Iranissa Teheranin luoteispuolella. Se muodostettiin 23. kesäkuuta 2010 parlamentin päätöksellä osasta Teheranin provinssia. Provinssin pääkaupunki on Karaj.

Provinssin pinta-ala on 5 124 neliökilometriä. Väestö (2011) koostui 719 464 taloudesta, ja yhteensä 2 412 513 hengestä. Asukkaista kaupunkilaisiksi kirjattiin 2 184 371 ja maaseutuväestöksi 228 142 henkeä.

Provinssissa oli vuonna 2011–2012 neljä aliprovinssia (shahrestan), jotka jakautuivat yhteensä kymmeneen piirikuntaan (bakhsh). Näihin sijoittui 16 kaupunkia ja 22 alimman aluehallinnollisen tason maaseutupiiriä (dehestan, kyläyhteisö ympäristöineen). Aliprovinssitason jako oli seuraava:
 Karaj,
 Nazarabad,
 Savojbolagh ja
 Taleghan

Lähteet 

Iranin provinssit
HAL Tejas

HAL Tejas (sankriitiksi  तेजस् "Säteilevä) on intialainen hävittäjälentokone, joka kehitettiin 1980-luvulta alkaen MiG-21-hävittäjän korvaajaksi. Koneen ensilento tehtiin 4. tammikuuta 2001. Intian ilmavoimat on tilannut 200 hävittäjää ja 20 kaksipaikkaista koulukonetta. Intian laivasto voi tilata 40 konetta korvaamaan Harrierinsa. Kone hyväksyttiin ilmavoimien käyttöön tammikuussa 2011. Ensimmäiset 20 hävittäjää toimitetaan vuoteen 2013 mennessä.

Intia yritti kehittää hävittäjään omaa Kaveri-suihkumoottoria, mutta joutui 2008 hylkäämään projektin ja pyytämään tarjouksia ulkomaisista moottoreista.
Ensimmäisissä koneissa käytetään prototyypeissä käytettyä alitehoista General Electric F404 -moottoria, joka rajoittaa koneiden liikehtimiskykyä ja asekuormaa. Koneen muuttaminen uudemmille moottoreille sopivaksi vie 3–4 vuotta.

Lähteet

Aiheesta muualla

 Tejas specifications on Aeronautical Development Agency website
"Flying into the unknown"  — A feature by The Hindu on the Tejas test pilots.
"LCA and Economics" by Sunil Sainis and George Joseph 
"The Light Combat Aircraft Story" , by Air Marshal MSD Wollen (Retd).
 The case to support the indigenous LCA programme , by Ashok Parthasarathi and Raman Puri.
An Approach to High AoA Testing of the LCA 
Development Flight Testing of the Tejas Light Combat Aircraft 
LCA Avionics And Weapon System Mission Computer Software Development: A Case Study 
"Tejas / Light Combat Aircraft (LCA)", Fighter-planes.com
Unofficial Website of LCA-Tejas

Tejas
Intialaiset hävittäjälentokoneet
2000-vuosikymmenen hävittäjälentokoneet
Qom (provinssi)

Qom on yksi Iranin 31 provinssista. Se sijaitsee maan pohjoisosassa Teheranin eteläpuolella. Provinssin pääkaupunki on Qom. Vuonna 2014 provinssissa eli 1,214 miljoonaa asukasta.

Lähteet

Aiheesta muualla 

 

Iranin provinssit
Sandvik

Sandvik AB on ruotsalainen vuonna 1862 perustettu maailmanlaajuisesti toimiva metalli- ja kaivosalan teollisuuskonserni.

Sandvikin suurimmat yksittäiset omistajat olivat tammikuun 2018 lopussa Industrivärden 11,9 prosentin ja Alecta-eläkevakuutus 6,1 prosentin osuuksilla. Sandvikilla oli tuolloin yhteensä noin 101 000 osakkeenomistajaa, joista yli puolet ruotsalaisia.

Liiketoiminta-alueet 
Sandvik jakaa toimintonsa kolmeen liiketoiminta-alueeseen: Sandvik Machining Solutions, Sandvik Mining and Rock Technology ja Sandvik Materials Technology. Liiketoiminta-alueet ovat vastuussa omien tuotteidensa ja palveluidensa tuotannosta, myynnistä sekä tutkimus- ja tuotekehityksestä.

Sandvik Mining and Construction 

Sandvik-konsernin aiempi Sandvik Mining and Construction -liiketoiminta-alue tuotti materiaalinkäsittely- ja louhintalaitteita, kovametallityökaluja ja niihin liittyviä palveluita. Liiketoiminta-alue työllisti 12 200 ihmistä vuonna 2006 ja sen liikevaihto oli 25 miljardia Ruotsin kruunua.

Suomessa yhtiö on nimellä Sandvik Mining and Construction Oy (entinen Tamrock). Se omistaa kokonaan Sandvik Mining and Construction Finland Oy:n, joka vastaa louhinta-, lastaus-, purkaus- ja kaivonporauslaitteiden, tienhoitotuotteiden, porakaluston ja kuljettimien huollosta ja myynnistä Suomessa. Yrityksen liikevaihto vuonna 2012 oli 996 miljoonaa euroa, ja se työllisti 1 864 ihmistä. Sandvikilla on Turun Runosmäessä tehdas, jossa työskentelee 470 työntekijää. Sen tuotanto aiottiin lopettaa vuoden 2016 loppuun mennessä, mutta päätös peruttiin. Sandvikilla on Suomessa tehtaat myös Lahdessa ja Tampereen Myllypurossa.

Lähteet

Aiheesta muualla 
 Sandvik-konserni
 Sandvik Mining and Construction Finland Oy:n kotisivut 

Ruotsalaiset teollisuusyritykset
Työkaluvalmistajat
Kaivosteollisuus
OMX Stockholm 30 -indeksi
Metalliteollisuusyhtiöt
Ruotsalaiset pörssiyhtiöt
OMX Nordic 40 -indeksi
Monialayritykset
Lahti
Myllypuro (Tampere)
Turku
Boyer Ahmadī ja Kohkīlūyeh

Boyer Ahmadī ja Kohkīlūyeh () on yksi Iranin 31 provinssista. Se sijaitsee maan lounaisosassa. Provinssin pääkaupunki on Yāsūj. Vuonna 2011 provinssissa eli 658 629 asukasta.

Provinssin pinta-ala on 15 504 neliökilometriä. Se kuuluu henkeä kohti lasketun BKT-osuuden (13 284 EUR/as. vuonna 2012) perusteella Iranin talouden tuottavimpiin alueisiin. 

Provinssissa oli alkuvuonna 2013 yhteensä kahdeksan aliprovinssitason hallintoaluetta (šahrestan), jotka jakautuivat 19 piirikuntaan (bakhsh). Näissä oli 17 kaupunkia ja 45 alimman aluehallinnollisen tason maaseutupiiriä (dehestan, kyläyhteisö ympäristöineen). Aliprovinssitason jako oli seuraava:
 Basht
 Bahmaee
 Boyerahmad
 Cheram
 Dena
 Kohgiluyeh 
 Gachsaran 
 Lande

Lähteet 

 

Iranin provinssit
Būšehr (provinssi)

Bušehr () on yksi Iranin 31 provinssista. Se sijaitsee maan lounaisosassa, Persianlahden itärannalla. Sen naapurialueita ovat Khūzestān luoteessa, Boyer Ahmadī ja Kohkīlūyeh pohjoisessa, Fars idässä ja Hormozgān kaakossa. Provinssin pääkaupunki on Būšehr (195 222 as., 2011), Persianlahteen työntyvällä niemellä sijaitseva satama- ja ydinvoimalakaupunki.

Rannikonsuuntaisen provinssin sisäosa koostuu osasta pitkää Zagrosvuoristoa. Myös vesitienä käytetty Shāpūr-joki virtaa alueen läpi Persianlahteen. Sademäärä on melko pieni ja sateet ovat epäsäännöllisiä. Silti maatalous on tärkeä elinkeino; viljelykasveihin kuuluvat vehnä, kaura, taatelipalmu, mango ja sitrushedelmät.  Bušehrin provinssi on merkittävää kaasu- ja öljyteollisuusaluetta.

Provinssin pinta-ala on 22 742 neliökilometriä, mikä on 1,4 prosenttia Iranin pinta-alasta. Väestö (2011) koostui 247 026  ruokakunnasta, joihin kuului yhteensä 1 032 949 asukasta, mikä edustaa 1,37 prosenttia Iranin väestöstä. Heistä kaupunkilaisiksi kirjattiin 704 393 ja maaseutuväestöksi 325 993 henkeä. Vailla pysyvää asuinpaikkaa oli 2 563 asukasta.

Alueen henkeä kohti laskettu BKT-osuus (12 560 EUR/as. vuonna 2012) on Iranin korkeimpia, huomattavasti maan keskiarvotason (5 054 EUR/vuosi) yläpuolella. 

Provinssissa oli alkuvuonna 2013 yhteensä kymmenen (10) aliprovinssitason hallintoaluetta (šahrestan), jotka jakautuivat 24 piirikuntaan (bakhsh). Näissä oli 36 kaupunkia ja 46 alimman aluehallinnollisen tason maaseutupiiriä (dehestan, kyläyhteisö ympäristöineen). Aliprovinssitason jako oli seuraava:
 Bušehr
 Tangestan
 Jam 
 Dashtestan 
 Dashti 
 Dayyer 
 Deylam 
 Asalouye
 Kangan 
 Genaveh

Lähteet

Aiheesta muualla

Iranin provinssit

Iranin provinssit
Shiv Sena

Shiv Sena (, Śiv Senā, Shivajin armeija) on intialainen äärioikeistolainen puolue, jonka perusti poliittisia pilapiirroksia työkseen tehnyt Bal Thackeray vuonna 1966. Puolue perustettiin marathien etua ajavaksi alueelliseksi puolueeksi Maharashtran osavaltioon, joka koki 60-luvulla paljon muuttoliikettä muiden Intian kansojen keskuudesta. Vuonna 1984 puolue otti hindunationalismin entistä merkittävämmäksi osaksi puoluetta, osana suunnitelmaa laajentua Maharashtran ja marathien asuma-alueen ulkopuolelle.

1980-luvulla puolue liittoutui hindunationalistisen Intian kansanpuolueen (BJP) kanssa ja puolueet ovat usein tehneet yhteistyötä. Shiv Senan ja BJP:n liitto on toisinaan kuitenkin kariutunut puolueiden väliseen valtataisteluun. Puolueet hallitsivat Suur-Mumbain kuntayhtymää yhdessä Shiv Senan johdolla vuodesta 1997 alkaen, kunnes BJP vaati vuonna 2017 enemmistöä kuntavaalien vaalipiireistä. Shiv Sena ei suostunut jakamaan Intian rikkaimman kuntayhtymän paikkoja BJP:n haluamalla tavalla, mikä sai molemmat osallistumaan itsenäisesti. Puolueiden voimasuhteet muuttuivat vuonna 2014, jolloin BJP saavutti suuren voiton parlamenttivaaleissa Shiv Senan jäädessä maharashtralaiseksi puolueeksi. Vuonna 2019 Shiv Sena ja BJP riitautuivat Maharashtran pääministerinpaikasta, jonka Shiv Sena olisi halunnut molempien puolueiden jakavan yhdessä kahteen 2,5 vuoden mittaiseen kauteen. BJP ei suostunut ehdotukseen, minkä vuoksi Shiv Sena muodosti osavaltiohallituksen yhdessä kongressipuolueen ja NCP:n kanssa. Riidan seurauksena Modin toisen hallituksen ainoa Shiv Senaa edustava ministeri Arvind Sawant erosi tehtävästään ja Maharashtran pääministeriksi valittiin Shiv Senan puheenjohtaja Uddhav Thackeray. 

Puolueen nykyinen puheenjohtaja Uddhav Thackeray on puolueen perustaja Bal Thackerayn poika.

Vaalimenestys Intian parlamenttivaaleissa

Lähteet

Aiheesta muualla

Puolueen kotisivut

Intialaiset puolueet
Hindunationalismi
Nationalistiset puolueet
Äärioikeistolaiset puolueet
Ilmatorjunnan lamauttaminen

Ilmatorjunnan lamauttaminen kattaa joukon erinäisiä sotilastehtäviä. Seuraavassa lyhyt arviointi pääpiirteisesti tärkeysjärjestyksessä. Ennen maavoimien tekemää invasiivista hyökkäystä tulisi kyetä vihollisen ilmatilan puolustus lamauttamaan. Se tapahtuu sekä ilmapommituksin että ohjusiskuin. Nykyään elektroninen sodankäynti on muodostunut yhä merkittävämmäksi.

Ensimmäinen toimintatehtävä saattaisi olla vihollisen tutkien lamauttaminen. Toisessa maailmansodassa käytettiin aluksi tinapaperiliuskojen mattopommituksia.  Esim. de Havilland D.H.98 Mosquito -tyyppisiä keveitä pommituskoneita käytettiin "sokaisemaan" vihollisen tutka-asemia, mm. ennen Normandian maihinnousua kesäkuussa 1944.

Toisekseen olisi aktiivin ilmatorjunnan lamautus seuraava tehtävä, se tapahtuu rinnakkain yhdessä hävittäjäpuolustuksen tyrehdyttämisen kanssa. Tuoreimpia esimerkkejä näistä ovat sekä Persianlahden sota että Kosovon sota, NATO-operaatioista. Tällöin pyritään tuhoamaan vastustajan ilmatorjunnalliset ohjusyksiköt, (jotka ulottuvat yläkorkeuksiin) sekä kiinteät laitteet ja asemat. Liikuteltavia laitteita on vaikeampaa tuhota, mutta tiedustelusatelliitit kykenevät osoittamaan liikkuvat maalitkin nykyisellään varsin tarkasti.

Varsinkin alkuvaiheissa pyritään hyökkäyksellisessä sotilasstrategiassa suosimaan ns. häivekoneita, eli stealth-ominaisuudet omaavia sotilaslentokoneita. Lisääntyvässä määrin miehittämättömät ns. UAV-koneet saavat valtaa, mikä on eräs tärkeimpiä nykykehityksen suuntaviivoja.

Lähteet

Aiheesta muualla
http://www.netti.fi/~halle/planes/ukk.htm (Hallen Hävittäjäsivu/usein kysytyt kysymykset-ukk)
Irakin ilmapuolustus - In memoriam Ilmatorjuntaupseeri-lehti. (Archive.org)

Sodankäynti